**Mulgi Vallavalitsus**

Pärnu mnt 30

Abja-Paluoja

Mulgi vald

69403 Viljandi maakond

mulgi@mulgivald.ee

 21.09.2022.a.

 **Avaldus**

 Pärnu mnt 2b (katastritunnus 28701:002:0051)

 kinnistu Detailplaneeringu muutmiseks

Mulgi Vallavalitsus on 16. augusti korraldusega nr 678 võtnud vastu Karksi-Nuias Pärnu mnt 2b (katastritunnus 28701:002:0051) kinnistu detailplaneeringu arutamise ja avalikule väljapanekule suunamise kohta. Detailplaneeringu eesmärk on kauplus-kohviku rajamine olemasoleva tankla kõrvale. Kehtiva Karksi valla üldplaneeringuga on antud ala reserveeritud segahoonestusalaks, mis on mõeldud mitmekülgseks tegevuseks, peamiselt äri- ja väiketootmise ehitiste ja neid teenindavate infrastruktuuride ehitamiseks. Väidete kohaselt on antud detailplaneering kooskõlas üldplaneeringuga. Planeeringuga on kavandatud hoonete ehitustingimused, juurdepääs krundile, parkimine, haljastuse ja heakorra põhimõtted ning kommunikatsioonide võimalikud lahendused.

**116 OÜ kinnitab, et soovitud Detailplaneeringu kinnitamisega kahjustatakse 116 OÜ õigusi ja rikutakse Detailplaneeringus olevat punkti nr. 6 ja punkti nr.7.3.**

6. DETAILPLANEERINGU REALISEERIMISEST TULENEVATE KAHJUDE HÜVITAJA

Planeeringuga ei tohi kolmandatele osapooltele põhjustada kahjusid. Tuleb tagada, et kavandatav ehitustegevus ei kahjustaks naaberkruntide omanike õigusi või kitsendaks naabermaaüksuste maa kasutamise võimalusi (kaasa arvatud haljastus). Juhul, kui planeeritava tegevusega tekitatakse kahju kolmandatele osapooltele, kohustub kahjud hüvitama kahju tekitanud krundi igakordne omanik. Kahjude all on mõeldud eeskätt ehitustegevusest tulenevaid kahjusid (rikutud teed, haljastus, tehnovõrgud vms samuti ebamõistlikult pikk teel või tänaval transpordi kinnihoidmine jms).

7.3 KAVANDATU VASTAVUS AVALIKELE HUVIDELE JA VÄÄRTUSTELE

Avalik ruum planeeringualal puudub. Planeering ei riiva avalikke huve ega väärtusi. Hoonet ümbritsev parkla, platsid ning haljasalad jäävad avatuks.

**116 OÜ kinnitab, et täidetud ei ole allolevaid LIIKLUSKORRALDUSE punkte:**

4.6 LIIKLUSKORRALDUSE JA PARKIMISE KORRALDAMISE PÕHIMÕTTED

4.6.1 KRUNTIDELE SISSESÕIDUD JA TÄNAVALE VÄLJASÕIDUD Planeering arvestab olemasolevate juurdepääsude ja väljasõitudega riigiteele Valga-Uulu nr 6. Krundile sissesõidud ja maanteele väljasõite ei muudeta.

4.6.2 PARKIMINE Plneeritakse 6 parkimiskohta (suurusega 2,6x5,0m) ja 1 inva koht (suurusega 3,6x5,0m). Parkimine lahendada omal kinnistul, ehitusprojekti käigus vastavalt Eesti standardile EVS 843:2016 „Linnatänavad“.

5 NÕUDED EHITUSPROJEKTI KOOSTAMISEKS JA EHITAMISEKS

5.1 EHITISTE ARHITEKTUURILISED TINGIMUSED

• Kaupluse projekteerimisel tuleb kaupluse laadimisala ja prügikogumine visuaalselt varjata, näiteks variseinaga.

**116 OÜ kinnitab, et takistatud on iga päev korduvalt sissesõit 116 OÜ-le kuuluvale kinnistule Pärnu mnt. 6a, Karksi-Nuia, Mulgi vald, 69103 Viljandimaa, ja sellega ei arvestata naabruses olevate kinnistutega.**

**Täidetud ei ole servituudiga seatud korraldused.**

**Igapäevaselt on Alexela AS-le kuuluvate klientide ja eriti just kauba transpordi autode poolt piiratud sissepääs 116 OÜ-l oma kinnistule.**

**116 OÜ Avaldab ja nõuab Detailplaneeringu muutmist järgnevalt:**

1. **Kindlaks määrata olemasoleva servituudiga teelt kindlate reeglite ja märgistustega Pärnu mnt. 6a, Karksi-Nuia kinnistule alati kindel sissepääs.**
2. **Muuta ja kindlaks määrata kauba transportimise koht, ning viis Alexela AS-le kuuluvale hoonele Pärnu mnt. 2b, Karksi-Nuia, mis ei ole Pärnu mnt. 6a, Karksi-Nuia kinnistule viival teel ja selle sissesõidu ees, ning mis on juba varem koormatud servituudiga, mida Alexela AS tänaseni tegelikkuses ei täida.**

Lugupidamisega,

Sixten Sala

116 OÜ Juhatuse liige

/allkirjastatud digitaalselt/